JUMAL KÕNELEB
Tere tulemast taas meiega saatesarja "Jumal kõneleb".
Siin kõnelevad Jan Cedercreuz ja mu armas naine Joy.
Meie palve on just see, et Jumal kõneleks meie kaudu
sulle, kallis vaataja.
Selle sarja tuum on, et sa võid õppida Jumalat lähedaselt tundma.
Viimati rääkisime, et Püha Vaim on võtmeisik lähedase sõprussuhte
leidmiseks Jumalaga.
Püha Vaim on Jumal meie keskel nüüd,
Ta on siin kui istume Joyga siin, Ta on koos kaamerameestega,
Ta on sinu kodus, Püha Vaim on sinuga.
Kui sa Teda veel ei tunne, nüüd on selleks suurepärane võimalus,
et Teda tundma õppida.
Soovitan sul eelmist saadet kasvõi mitu korda vaadata,
et sulle tõesti jõuab südamesse kohale,
et Püha Vaim on tõeline ja sa võid Teda tundma õppida.
Võid Tema häält kuulma õppida ja tunda vaimus Tema ligiolu.
Vaata seda taas ja taas, kuni see saab tõelisuseks sinu elus.
Täna me räägime Sõnast.
Jumala tundmise juures on ääretult oluline Jumala Sõna.
Kas pole nii? - On.
Me räägime kogu aeg, et Jumal kõneleb, räägib ja tahab olla
meie sõber, nagu Jan ütles, ja tahab olla lähedane.
Ta räägib Püha Vaimu kaudu otse meie südames. See on võimas!
Jumal tahab minuga rääkida!
Mulle, väiksele, tavalisele inimesele, otse minu südamesse.
On olemas ka teine viis, kuidas Ta samuti räägib.
Mõtle, et Jumal on inimestega rääkinud tuhandete aastate vältel.
Juba päris Piibli alguses, teisel leheküljel, 1. Moosese 1:28.
Mis oli esimene asi peale Aadama ja Eva loomist ja neisse eluvaimu
puhumist? Mida Jumal tegi?
Ta õnnistas neid ja ütles... Jumal rääkis kohe inimesega!
Ta ütles: "Olge viljakad ja teid saagu palju, täitke maa ja
alistage see enestele."
Peale seda on Jumal rääkinud Aadamale ja Eevale paradiisis,
seejärel nende lastele Kainile ja Aabelile, siis räägitakse,
kuidas Issand oli Eenokile ligi.
Ta rääkis Aabrahamile, Iisakile, Jaakobile, Moosesele palju kordi.
Kogu see üle tuhande leheküljeline raamat on täis lugusi sellest,
mida Jumal on rääkinud.
Ta rääkis mitmetele prohvetitele.
Siis tuli Jeesus ise - Jumal maa peale ja kõik evangelistid
räägivad sellest, mida Jumal Jeesuses meile rääkis.
Tema sõnu, Tema kõnesid.
Peale Jeesuse äraminemist tuli Püha Vaim.
Apostlite tegude raamat räägib, mida Püha Vaim neile rääkis.
Püha Vaim õpetas Paulust.
Paulus ütleb, et seda tarkust pole talle õpetanud liha ja veri,
vaid Püha Vaim.
Kogu see imeline raamat on täis Jumala sõnu.
See on võimas!
Kui meie õpetame, et Püha Vaim räägib,
siis tuleb alati olla alandlik ja ka ettevaatlik!
Me oleme inimesed ja meil on oma meel ja mõtted ning me võime oma
juttudega asju segamini ajada.
On oluline olla alandlik ja pidada meeles, et Jumal räägib armastuses.
Ta on armastus ja Tema räägib armastuses.
Hea on ka rääkida uskliku sõbra või pastoriga,
kui harjutad Püha Vaimu hääle kuulamist.
Küsida, kas need sõnad võivad olla Jumalast?
Aga kui tahad olla 100% kindel, isegi 1 000 000 % kindel,
et need sõnad on tõesti taeva ja maa Loojalt, vaata Piiblisse!
Alguses oli Piibli lugemine mulle keeruline.
Tundus, et ma ei mõista üldse midagi- selles on palju aegunud,
kummalisi ja vanu väljendeid ja teistmoodi kõnet.
Aga ma ei andnud alla.
Jätkates ja otsides võib alla joonida, mida mõistad.
Alusta kasvõi Psalmidest, neid on lihtsam mõista.
Jooni alla asjad, mis räägivad südame vastu.
Tasapisi hakkab Sõna avanema, hakkad mõistma rohkem
ja aina rohkem.
Mida rohkem me Piiblit loeme, seda rohkem see avaneb ja
seda rohkem mõistame, et need ongi Jumala sõnad mulle!
Kunagi ei maksa lugeda Sõna, nagu loeks hommikust ajalehte.
Kogu Piibel on tõesti Jumala sõnad, Jumala kõnelus meiega.
Lihtne vihje on Piiblis kirjas:
2. Korintose 3:6 "Kirjatäht suretab, aga Vaim teeb elavaks."
Kirjatäht suretab, aga Vaim teeb elavaks.
Palveta alati enne Piibli lugemist: "Püha Vaim räägi minuga,
ava Sõna ja tee Sõna elavaks!"
Palveta alati enne lugemist!
Ja korraga sa märkad, et see tavaline trükitud kiri saab elavaks.
Oled seda kindlasti miljon korda märganud? Nagu Joy ütles,
loed mõnda Psalmi ja see puudutab just sinu südant.
See on Jumala kõnelus sinule!
Kirjatäht suretab... mõnikord võib olla üsna igav ja
loed mitu peatükki ilma midagi mõistmata ega midagi saamata.
Palveta: "Issand, räägi oma Sõna kaudu, Püha Vaim,
tee Sõna mulle elavaks!"
Siis korraga see räägib sinuga. Sõna saab elavaks. Aamen.
Aga see tekst on ju kirjutatud väga kaua aega tagasi.
Kuidas ma võiksin teada, et see räägib minule?
See on ju neile vanadele meestele kirjutatud ja mõnele naisele ka.
See on kõik olnud kaua aega tagasi ja ammu kirja pandud.
Kuidas see vana raamat nüüd peaks minu elusse puutuma?
Täna siin ja praeguses ühiskonnas. Kas see üldse sobib tänapäevaga?
Kas tead, siin on ka vastus olemas!
Heebrealastele13:8 ütleb:
"Jeesus Kristus (ehk Jumal) on seesama eile ja täna ja igavesti."
Jumal pole nagu meie, inimesed, kes me muudame meelt.
Ta ei ole ka muutuv.
Ta on sama eile, täna ja igavesti.
4. Moosese 23:19 öeldakse:
"Jumal ei ole inimene, et Ta valetaks, inimlaps, et Ta kahetseks.
Kas Tema ütleb, aga ei tee või räägib, aga ei vii täide?"
1. Saamueli 15:29: "Jah, Iisraeli Hiilgus ei valeta ega kahetse,
sest Ta ei ole inimene, et Ta kaheteseb."
Jumala jutt pole selline nagu inimeste jutt.
Me plädiseme igasuguseid asju. Me võime meelt muuta.
Ta ei kahetse, vaid see püsib.
Psalm 119:89:"Igavesti, Issand, jääb püsima Sinu sõna taevas."
Ja seda kirjakohta ma armastan - Psalm 89:35:
"Ma ei riku oma lepingut ega muuda seda, mis on lähtunud mu huulilt.
Kui Ta ütles: "Saagu valgus!" Nii saigi.
Kui sõna on lähtunud Tema suust, siis Ta ei muuda seda,
see püsib igavesti tugevana.
See tähendab, et Sõna kehtib ka täna minu elus.
See on Jumala kõnelus minu elu kohta tänasel päeval.
Tekib kohe kartus, et mis siin õieti kirjas on ja mida Jumal on öelnud.
Kui hakata otsima ja allajoonima, on lubadused vägevad, suured
ja head. Jumala headus on nii hea, et seda on raske uskuda.
Peamegi mõistma, et see ongi Jumala armastuskiri meile.
See on Jumala muutumatu Sõna.
Keegi meist ei saa Jumalat ilma Piiblita tundma õppida.
Nagu ütlesid - püüdes ainult Vaimu häält kuulata, võime minna
omadega päris segi ja kuulda omi mõtteid, sest ka neid tuleb pähe.
Mäletan, et kuulsin kord, et võidan loteriiga ja läksin ostsin pileti.
Ma ei võitnud. Selge see, et polnud Jumala hääl.
Mõnikord kuuleme seda, mida me tahame kuulda.
Et Jumalat tundma õppida, pead Tema Sõna tundma õppima.
Sõna räägib sulle, milline Ta on. Sõna kõnetab meid eri viisidel,
Sõna kaudu me kasvame Tema tundmises.
Jumala tundmist ei saa lahutada Tema Sõnast.
Johannese evangeeliumi alusel:
Alguses oli Sõna ja Sõna oli Jumala juures ja Sõna oli Jumal.
Alguses oli Sõna - Piibel on Jumal maa peal, sest selles on ilmutatud
Püha Vaimu läbi Jumala tahe, Tema loomus ja kõik Tema lubadused.
Need on siin ja Issand soovib, et õpiksid Teda tundma ja haarad
Piibli järele uuel moel.
Võta seda armastuskirjana enesele.
Jumal tahab, et selle kaudu õpiksid tundma Teda, Tema lubadusi ja
armastavaid iseloomujooni.
Halleluuja!
Ütlesid hästi, et siin on kirjas palju uskumatuid lubadusi,
on raske mõista ja taibata, kuidas need saavad olla võimalikud!
Neid on imeline leida.
Kas tuleb mõni selline meelde?
Neid on kõikvõimalikke!
Imeline ongi, et siin leidub vastuseid iga eluvaldkonna kohta.
Näiteks oleme otsinud Issanda tahet tervenemise kohta.
Oleme kuulnud, et keegi tervenes palve läbi, et Jeesus tervendab
tänapäevalgi - on see Sinu tahe?
Otsisime, mis on kirjas Piiblis algusest lõpuni, mida Jeesus ütleb.
Kogu aeg räägitakse, et Ta tervendas kõik.
Kes tulid Tema juurde said terveks!
Ta pani käed haigete peale ja need paranesid, Tema haavade kaudu
on meile tervis tulnud jne.
Kusagil pole kirjas, et Ta oleks kellegi haigeks teinud.
Mitte kusagil!
Selle kaudu hakkasime meiegi tervenema. See on uus teema
ja teine saade. Küll me selleni jõuame.
Imeline on, et siin on nii Jumala lubadused ehk kõne kui ka
tunnistusi inimestest, kes on Jumalat kuulnud ja teinud, mida ta
ütles. Näiteks Aabram. Kui Aabram elas Kaldea Uuris,
oli see minu arust jõukas ühiskond.
Ja ta kuuleb tundmatut Jumala häält ütlemas: "Mine omalt maalt,
ma näitan sulle uut maad ja õnnistan sind ja neid, kes sind õnnistavad."
Aabram haarab kuuldud sõnast, kuuleb Jumala häält ja läheb,
teeb, mida kuulis ja siin räägitakse, kuidas ta käsi käis
ja kuidas Jumal oli temaga ja õnnistas. Aabram sai väga rikkaks
ja ta sai suure rahva esiisaks.
Siin on juttu Moosesest, kellele Jumal ütles:
"Vii mu rahvas Egiptusest välja!"
"Kuidas? Vaarao ei lase iialgi oma orje minema, see on
väga ohtlik." Aga Mooses kuulis
Jumala häält ja otsustas olla sõnakuulelik ja usaldada.
Ta astus selle Sõna peale välja ja tegi ning Jumal õnnistas teda.
Jumal täitis oma lubadused.
Siin on tunnistused Taanielist, Simpsonist jpt.
Tunnistusi inimestest, kes on kuulnud ja teinud selle järgi.
Psalm 18:31 on kirjas:"Jumala tee on laitmatu, Issanda kõne on
sulatatud puhtaks. (soome piiblitõlge "proovitud tules")
See on järele proovitud.
Inimesed on proovinud, elanud selle järgi ja see on toiminud.
Me võime seda usaldada.
Me võime võtta siit lubaduse ja Jumala Sõna ja usaldada end
selle hoolde ja hakata selle järgi elama. Jumal täidab oma lubaduse.
Elust tuleb nii põnev ja vägev!
Jumal ütleb midagi, ma usaldades teen selle järgi ja imed sünnivad!
Meie elu on sestsaadik täis imesi.
Elame igapäevaselt imest imeni, õnnistusest õnnistuseni.
Jumal täidab lubadused, tegutseb meie elus,
Ta on ehitanud selle kooli, lasteaia ja ühingu täiesti usu varal
ja see on kasvanud suureks.
Iga päev teeb Ta imesid!
See Sõna toimib. See on Jumala kõne ja me võime elada selle järgi.
Aamen. Hästi jutlustatud!
Oluline on mõista, et see on tõesti Jumala Sõna, kuigi inimesed
on selle kirja pannud.
Piibel ütleb, et nad on Püha Vaimu juhatusel seda kirjutanud.
See on Jumala Sõna.
Peame seda austama. See on Jumala Sõna. Psalm 119:160 ütleb:
"Sinu Sõna sisu on tõde ja kõik Su õiguse seadused jäävad igavesti."
Jeesus räägib samast asjast
Johannese 17:17 "Pühitse neid tões: Sinu Sõna on tõde!"
See on tõde!
Kui soovid Jumalat tundma õppida, siis juurdu Jumala Sõnasse,
usu, et see on tõde.
Kuigi Sõna tundub mõnikord erinev sellest, mida koged või tunned.
On see siiski tõde.
Kõik siin on tõde selle maailma kohta - kuidas see loodi ja
kuidas see maailm saab lõpuks uue teelt kaduma.
Siin on ka tõde Jumala kohta ja mis on Tema tahe Sinu elu jaoks.
Meiegi oleme neist lubadustest lihtsalt kinni haaranud, kuigi
olukorrad on olnud vastupidised või tunded oleks midagi muud.
Oleme haaranud Sõnast kinni, uskunud sellesse rohkem kui
ümbritsevatesse olukordadesse ja tunnetesse.
Ja tõde püsib igavesti.
Seepärast Jeesus ütlebki, et peaksime ehitama oma elu Tema
Sõna alusele. Piibel peaks olema vundament, millele oma elu ehitame.
Nagu Joy ütles - meie elu on muutunud ja mitmeid kordi on see
Sõna meie elus läbi proovitud. On olnud võitlusi majandusasjade ja
tervise küsimustes, aga iga kord on Issand tõstnud Vaimu kaudu
ja Sõna kaudu pannud meid usaldama ja püsima Tema Sõnas.
Siis tuleb alati läbimurre.
Miks? Piibel ütleb, et usk võidab selle maailma.
Ka sellest võiks rääkida palju.
See on tõde! Olenemata sinu tunnetest või olukordadest.
Piibel ütleb: "Jumala sõna on tõde."
On kurb kui inimesed ütlevad: "Meie ei tea, kunagi ei või teada,
mida Jumal mõtleb, mida Ta arvab."
Ta on ometi korduvalt ütelnud, mida Ta mõtleb ja mida Ta arvab.
Ta on rääkinud korduvalt ja seda uurides saame me teada,
saame aru, mida Ta mõtleb ja milline Ta on.
Uurides algusest lõpuni, märkame, et Ta on algusest lõpuni sama.
Tema mõtted ühe ja teise inimese kohta on samad. Ta räägib samu asju
Ta räägib, et Ta armastab meid.
Räägib, et Ta tahab oma järgijaid õnnistada.
Ta räägib, et tahab tervendada.
Jeesus tuli näitama Isa tahet. Kas ta tegi inimesi haigeks?
Ei! Ta tervendas!
Kas ta röövis neilt midagi? Ei! Ta õnnistas neid!
Ta aitas, kui neil sai vein või toit või leib otsa. Ta aitas kala saada.
Me võime teada, mis on Jumala tahe, lugedes seda raamatut.
Minu elu on olnud ebatasane, kord üles, kord alla,
vahel hea tuju, vahel halb tuju, vahel masendust ja vahel lootust,
aga selle kaudu elu rahuneb.
See imeline Sõna mõjutab mu psüühikat, see on mu teraapia.
See Sõna mõjutab mu südant ja meelt nii, et mu psüühikagi tasakaalustub.
Selle kohta on imeliselt kirjutatud: Õp.4:20 "Mu poeg! (Tütar!)
pane tähele mu sõnu, (Kuula mind, kuula seda Sõna!)
pööra oma kõrv mu kõnede poole! Ära kaota neid enesel silmist,
hoia need oma südames; sest need on eluks sellele,
kes need leiab ja terviseks kogu ta ihule!
Hoia oma südant rohkem kui kõike muud, mida tuleb hoida,
sest sellest lähtub elu!"
Kui need sõnad lähevad mu südamesse ja ma võtan need vastu
Taevaisa imelise armastuskirjana, siis need muudavad minu südant.
Ma tunnen end turvaliselt, Ta on minuga, Ta tahab mind aidata,
Ta ei jäta mind ega hülga mind, Ta tahab mind haigustest tervendada.
Ta aitab mind.
Mu meel saab terveks. - Halleluuja!
Ka sina, kallis vaataja, ei pea mõtlema, mis on Jumala tahe.
Kui sul on konkreetsed küsimused - õppida seda või teist,
siis Piibel ei anna alati otsest vastust.
Piibel vastab põhiküsimustele: Milline on Jumal?
Milline on Jumala tahe tervenemise osas?
Kuidas Ta sekkub meie majandusküsimustesse?
Siit leiad vastuse!
Kui sa ei mõista Piiblit, mine raamatupoodi ja osta vaimulik
raamat, mille autor on uurinud seda teemat Piiblis.
Ära jää teadmatusse, vaid tea ja tunne, mis on Jumala tahe.
See leidub Tema Sõnas!
Ära ütle kunagi:Iial ei või teada...
Nagu Joy rääkis - Jumala tahet võib teada, uskudes Tema Sõnasse.
Lõpetuseks palvetame, et Sõna võiks sulle, vaataja, saada
elavaks armastuskirjaks ning Püha Vaimu kaudu mõistaksid viimaks,
et Sõna on sulle tõesti elav Sõna.
Tänu Issand, et õnnistad iga vaatajat ja avad oma Sõna,
nii et see saab elavaks kõigile, kes seda otsivad ja loevad.
Tänu, et Sa räägid oma Sõna kaudu!
Tänu, et Sa oled andnud meile oma Sõna, mis püsib igavesti.
Nõnda nagu Sina, Issand, oled muutumatu, nii ka Sinu Sõna.
Tänu Sulle Sõna eest!
Me toetume sellele, me usaldame seda. Issand õnnista iga vaatajat,
Jeesuse nimel. Aamen.
Kui sa, armas vaataja, soovid TV7 tööd toetada, võid teha annetuse.
Swedbank 221048388411 SEB 10220109461019
Aitäh et vaatasid saadet!
Jumal õnnistagu sind rohkelt! Jeesuse nimel, aamen.
Tõlge: Meeli Martin